b'\n_START_ARTICLE_\nVladislovas Michelevi\xc4\x8dius\n_START_SECTION_\nBiografija\n_START_PARAGRAPH_\nMok\xc4\x97si Kauno j\xc4\x97zuit\xc5\xb3 gimnazijoje. 1944-1949 m. studijavo Kauno kunig\xc5\xb3 seminarijoje. 1948 m., dar nebaig\xc4\x99s seminarijos, \xc4\xaf\xc5\xa1ventintas kunigu. 1980\xe2\x80\x931981 m. studijavo Auk\xc5\xa1t\xc5\xb3j\xc5\xb3 lotyn\xc5\xb3 kalbos studij\xc5\xb3 institute Romoje._NEWLINE_1949\xe2\x80\x931950 m. Kavarsko vikaras, 1950\xe2\x80\x931951 m. Zibal\xc5\xb3 (\xc5\xa0irvint\xc5\xb3 rajonas) klebonas. Nuo 1951 m. d\xc4\x97st\xc4\x97 Kauno kunig\xc5\xb3 seminarijoje, 1959 m. taryb\xc5\xb3 vald\xc5\xbeios reikalavimu atleistas. 1959\xe2\x80\x931965 m. \xc5\xa0v. Kry\xc5\xbeiaus, 1965\xe2\x80\x931971 m. \xe2\x80\x93 \xc5\xa0v. Juozapo ba\xc5\xbeny\xc4\x8dios (abi Kaune) vikaras. 1960\xe2\x80\x931965 m. ir 1968\xe2\x80\x931986 m. Kauno arkivyskupijos ba\xc5\xbenytinio tribunolo teis\xc4\x97jas, 1965\xe2\x80\x931968 m. \xe2\x80\x93 notaras. 1968\xe2\x80\x931996 m. v\xc4\x97l d\xc4\x97st\xc4\x97 Kauno kunig\xc5\xb3 seminarijoje; 1972\xe2\x80\x931978 m. jos dvasios t\xc4\x97vas, 1989\xe2\x80\x931990 m. rektorius. 1979\xe2\x80\x931986 m. Kauno arkivyskupijos ir Vilkavi\xc5\xa1kio vyskupijos apa\xc5\xa1talinio administratoriaus sekretorius. 1986 m. titulinis Tapso vyskupas. Nuo 1986 m. Kauno arkivyskupijos ir Vilkavi\xc5\xa1kio vyskupijos apa\xc5\xa1talinio administratoriaus generalinis vikaras, 1989\xe2\x80\x931999 m. Kauno arkivyskupo augziliaras ir generalinis vikaras. 1991\xe2\x80\x931992 m. Lietuvos vyskup\xc5\xb3 konferencijos sekretorius. Nuo 1999 m. vyskupas emeritas. Sulauk\xc4\x99s 75-eri\xc5\xb3 atsistatydino i\xc5\xa1 u\xc5\xbeimam\xc5\xb3 pareig\xc5\xb3 ir pagal i\xc5\xa1gales pagelb\xc4\x97jo pastoracijoje. Mir\xc4\x97 2008 m. lapkri\xc4\x8dio 12 d. Kaune. Palaidotas prie Kauno arkikatedros bazilikos.'